Maltiti Sayida Sadick

Maltiti Sayida Sadick nyɛla Ghana lahabali sabira ŋun tumdi Ghana Broadcasting Coorporation. Yuuni 2019 la, ŋuna n-daa di pini gahindili shɛli din yi Ghana Journalists Association na ka bɛ booni li Most Promising Journalist la. O daa lahi di pini gahindili din yi Hyperlink Media Awards yuuni 2019; lala pini maa yuli Media Star award.

 Shikuru Baŋsim Bobu 
Sayida malila Bachelor of Arts (BA) Degree in Mass Communication Studiesd din yi Ghana Institute of Journalism (GIJ) na.

 Tuma 
Ghana Broadcasting Cooperation tuma duu din be Tamale la ka Sayida daa niŋ o National Service.

O namin tum Radio Justice din be Tamale la. O daa yi ni, n-labi Sagani TV n-ti nyɛ bɛ news editor.

O ni daa yi sagani, o daa kpuɣi napɔŋ n-labi Ankara n-ti tum lahabali chuɣu tuma duu yuli booni EIB Network.

Silimiin' goli February dabaanahi dali yuuni 2022 la, ka Ghana Broadcasting Coorporation daa kpuɣi Maltiti ni o pahi lahabali chuɣu tuma duu maa bolli ni yiɣi jam karachinim zuɣu.

Ŋuna n-lahi nyɛ zuɣulana zaŋ ti ʒɛ-ngama zuɣu laɣingu kpaŋsir' paɣaba daalaafee ni biɛri suŋ ka di yuli booni Maltiti Care Foundation International.

 Pin' Gahinda 
Ŋuna n-daa doni buyi zuɣu 'The Next TV Star' kompatiisa shɛli GH-One TV nim ni daa nidaa niŋ shɛli 2020 yuuni la.

Ŋuna n-daa lahi di pini gahindili shɛli Ghana Journalists Association nima ni daa tuui kpa ka boli li ni Most Promising Journalist la 2019 yuuni.

O daa lahi di pini gahindili din yi Hyperlink Media Awards yuuni 2019. ala pini maa yuli Media Star Medal ka di daa jendi o ni sbiri lahabaya din jɛndi alaafee mini shikuru baŋsim bomma soya la.

2021 yuuni la, o daa pahi nivuɣu pihita nia ayi (32) shɛba YALI nim ni daa piigi ni bɛ pahi 2021 Mandela Washington Fellowship la ni bɛ dee toon'tali mini biɛhigu lɛbiginsim baŋsim. America tingbani ni ka bɛ daa yɛn chaŋ n-ti dee lala baŋsim paiga ŋɔ. Tɔ amaa, COVID-19 doro la zuɣu daa che ka bɛ daa bi tooi kpuɣi napɔŋ chaŋ, kaa daa lee niŋ li mi intanet pohim zuɣu.

 Kundivihira 

Pubu:Lahabaya zaa
Pubu:Ninsala ŋun na be o nyɛvuli ni
Pubu:Lahabali tira